
Către,





BIROUL PERMANENT AL





CAMEREI DEPUTAȚILOR
Vă înaintăm, alăturat, raportul COMUN asupra proiectului de Lege pentru modificarea și completarea Legii serviciilor comunitare de utilități publice nr.51/2006, trimis Comisiei pentru administraţie publică şi amenajarea teritoriului, Comisiei pentru industrii și servicii și Comisiei pentru agricultură, silvicultură, industrie alimentară și servicii specifice pentru examinare pe fond, în procedură obișnuită cu adresa nr. Plx. 58 din 26 februarie 2018.

	VICEPREŞEDINTE,
	PREȘEDINTE,
	PREȘEDINTE,

	Ion CĂLIN
	Iulian IANCU 
	Alexandru STĂNESCU 


	[image: image3.jpg]



	Parlamentul României

Camera Deputaţilor


	[image: image4.jpg]ROMANIA

1918-2018 | SARBATORIM IMPREUNA






	COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI

Bucureşti, 15.05.2018
Nr. 4c-6/60

	COMISIA PENTRU INDUSTRII ȘI SERVICII
Bucureşti, 15.05.2018
Nr. 4c-3/73

	COMISIA PENTRU COMISIA PENTRU AGRICULTURĂ,SILVICULTURĂ,INDUSTRIE ALIMENTARĂ ȘI SERVICII SPECIFICE 

                        PL-x 58/2018
RAPORT COMUN

asupra  proiectului de Lege pentru modificarea și completarea Legii serviciilor comunitare de utilități publice nr.51/2006 

În conformitate cu prevederile art.95 din Regulamentul Camerei Deputaţilor, republicat, Comisia  pentru administraţie publică şi amenajarea teritoriului, Comisia pentru industrii și servicii și Comisia pentru agricultură,silvicultură, industrie alimentară și servicii specifice au fost sesizate spre dezbatere în fond, în procedură obișnuită, cu proiectul de Lege pentru modificarea și completarea Legii serviciilor comunitare de utilități publice nr.51/2006, trimis cu adresa nr. PLx.58 din 26 februarie 2018 și  înregistrat cu nr.4c-6/60 din 8 februarie 2018, cu nr.4c-3/73 din 27 februarie 2018, respectiv cu nr.4c-4/331/2018.
Potrivit prevederilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din data de 21 februarie 2018.

La întocmirea prezentului raport, Comisiile au avut în vedere:

 -avizul favorabil al Consiliului Legislativ, conform avizului nr. 1022 din 27 noiembrie 2017.

 - avizul favorabil al Comisiei pentru buget, finanțe și bănci ( 4c-2/115 din 11 aprilie 2018).
-  Guvernul susține adoptarea proiectului de lege ( adresa nr.2043/ 20 decembrie 2017).

Proiectul de lege supus dezbaterii are ca obiect de reglementare  modificarea şi completarea art.5 din Legea serviciilor comunitare de utilităţi publice nr.51/2006, în sensul stabilirii unor prevederi derogatorii de la legislaţia în vigoare privind regimul forestier şi al unor zone protejate. Totodată, se propune şi abrogarea unor prevederi referitoare la: sistemul indicatorilor de performanţă ai serviciilor publice; obligaţia autorităţilor administraţiei publice locale de a iniţia procedura de atribuire a contractelor de delegare a gestiunii cu cel puţin 6 luni înainte de încetarea contractelor în curs, aprobarea de către autorităţile deliberative ale Unităţilor Administrativ Teritoriale a prelungirii, în condiţiile legii, a unor contracte de delegare a gestiunii, prin act adiţional încheiat între operatori şi Unităţile Administrativ Teritoriale, precum şi între operatorii regionali şi asociaţiile de dezvoltare intercomunitară.   

În conformitate cu prevederile art.61 și art.63 din Regulamentul Camerei Deputaţilor, republicat, Comisiile au examinat proiectul de lege menţionat mai sus, în şedinţe separate.

Comisia pentru administrație publică și amenajarea teritoriului a examinat proiectul de lege în ședințele din 13 martie 2018 și 15 mai 2018. La lucrările Comisiei au fost prezenți 23 deputaţi, din totalul de 24 de membri.
Comisia pentru industrii și servicii a examinat proiectul de lege în ședințele din 6 martie 2018, 13 martie 2018 și 24 aprilie 2018. La lucrările Comisiei şi-au înregistrat prezenţa un număr de 15 deputaţi, din totalul de 20 membri.
Comisia pentru agricultură, silvicultură, industrie alimentară și servicii specfice a examinat proiectul de lege în ședința din 15 mai 2018. La lucrările Comisiei şi-au înregistrat prezenţa deputați conform listei de prezență.
La dezbaterile care au avut loc a participat în calitate de invitaţi, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare , domnul Dan Deleanu, Subsecretar de stat - Ministerul Apelor și Pădurilor.
În urma examinării proiectului de lege şi a opiniilor exprimate, comisiile au hotărât, cu majoritate de voturi( 2 împotrivă și 3 abțineri) adoptarea proiectul de Lege pentru modificarea și completarea Legii serviciilor comunitare de utilități publice nr.51/2006, cu amendamentele admise prevăzute în Anexa ce face parte integrantă din prezentul raport comun.
În raport de obiectul şi conţinutul său, proiectul de lege face parte din categoria legilor organice.

	VICEPREŞEDINTE,
	PREȘEDINTE,
	PREȘEDINTE,

	Ion CĂLIN 
	Iulian IANCU 
	Alexandru STĂNESCU 


	SECRETAR,
	SECRETAR,
	SECRETAR,

	Angelica FĂDOR
	Adnagi SLAVOLIUB
	Dan CIOCAN


	Șef serviciu, Sofia Chelaru

Consilier parlamentar,

Elena Hrincescu
	Consilier parlamentar,

Isabela Robe
	Șef serviciu,

Anton Păștinaru


Anexa
A M E N D A M E N T E     A D M I S E 
	Nr.

crt.
	Text Lege nr.51/2006, 

republicată, cu modificările și completările ulterioare
	Text adoptat de Senat
	Amendamente admise/Autor
	Motivația

	0
	1
	2
	3
	4

	1.
	 
	Titlul Legii

LEGE 

pentru modificarea și completarea Legii serviciilor comunitare de utilități publice nr.51/2006


	Nemodificat
	

	2.
	 
	Articol unic. – Legea serviciilor comunitare de utilități publice nr.51/2006, republicată în Monitorul Oficial al României, Partea I, nr.121 din 5 martie 2013, cu modificările și completările ulterioare, se modifică și se completează după cum urmează:
	Nemodificat
	

	3.
	Art.1. - (2) În înțelesul prezentei legi, serviciile comunitare de utilități publice, denumite în continuare servicii de utilități publice, sunt definite ca totalitatea activităților reglementate prin prezenta lege și prin legi speciale, care asigură satisfacerea nevoilor esențiale de utilitate și interes public general cu caracter social ale colectivităților locale, cu privire la:
	
	1. La articolul 1 alineatul (2), după litera f)  se introduce o nouă literă, litera f1), cu următorul cuprins:

„f1) alimentarea cu gaze naturale;”

Autori: Grup PSD Comisia pentru industrii și servicii

Comisia pentru agricultură, silvicultură, industrie alimentară și servicii specifice

Comisia pentru administrație publică și amenajarea teritoriului


	Corelare cu prevederile art.135 din Legea nr.123/2012 a energiei electrice și gazelor naturale, cu modificările și completările ulterioare. Corelare cu prevederile art.1 și ale art.28 din Legea nr.51/2006 privind serviciile comunitare de utilități publice, cu modificările și completările ulterioare.

	4. 
	Art.5. – (10) Dreptul de trecere pentru utilitățile publice asupra terenurilor aparținând proprietăților publice și private afectate de lucrări de înființare și extindere, respectiv de lucrări de reabilitare, modernizare, înlocuire și exploatare a sistemelor de utilități publice existente, se exercită pe toată durata existenței acestor sisteme, indiferent de titularii dreptului de proprietate, astfel:
a) cu titlu gratuit, în cazul terenurilor aparținând proprietății publice sau private a statului ori a unităților administrativ-teritoriale, inclusiv asupra terenurilor care fac parte din fondul forestier național, prin derogare de la prevederile art.39 alin.(1) din Legea nr.46/2008 - Codul silvic, republicată, cu modificările ulterioare, afectate de lucrările de înființare și extindere și de lucrările de reabilitare, modernizare, înlocuire, întreținere și exploatare a sistemelor de utilități publice existente;


	1. La articolul 5 alineatul (10), partea introductivă și litera a) se modifică și vor avea următorul cuprins:

„(10) Pentru realizarea, dezvoltarea, întreținerea și modernizarea sistemelor de utilitățile publice, prevăzute la art.1 alin.(2) lit.a)-c), asupra terenurilor aparținând proprietăților publice și private afectate de lucrări de înființare și extindere, respectiv de lucrări de reabilitare, modernizare, înlocuire și exploatare a sistemelor de utilități publice existente, ocuparea temporară din fondul forestier național se realizează în condițiile art.39 alin.(2) din Legea nr.46/2008 – Codul silvic, republicată, cu modificările și completările ulterioare, iar dreptul de trecere se exercită pe toată durata existenței acestor sisteme, indiferent de titularii dreptului de proprietate, astfel:

a) cu titlu gratuit, în cazul terenurilor aparținând proprietății publice sau private a statului ori a unităților administrativ-teritoriale, iar pentru terenurile forestiere se aplică scutirile prevăzute la alin.(13);”
	2. La articolul 5 alineatul 10, partea introductivă și litera a) se modifică și va avea următorul cuprins:

„(10) Pentru realizarea, dezvoltarea, întreținerea și modernizarea rețelelor de distribuție și transport a gazelor naturale și a sistemelor pentru serviciile de utilități publice, prevăzute la art.1 alin.(2) lit.a)-c) și f1), asupra terenurilor aparținând proprietăților publice și private afectate de lucrări de înființare și extindere, respectiv de lucrări de reabilitare, modernizare, înlocuire și exploatare a sistemelor de utilități publice existente, ocuparea temporară a terenurilor din fondul forestier național se realizează în condițiile art.39 alin.(2) din Legea nr.46/2008 – Codul silvic, republicată, cu modificările și completările ulterioare, iar dreptul de trecere se exercită pe toată durata existenței acestor sisteme, indiferent de titularii dreptului de proprietate, astfel:

a) cu titlu gratuit, în cazul terenurilor aparținând proprietății publice sau private a statului ori a unităților administrativ-teritoriale, iar pentru terenurile forestiere se aplică prevederile alin.(13);”

Autori: Grup PSD Comisia pentru industrii și servicii

Comisia pentru agricultură, silvicultură, industrie alimentară și servicii specifice

Comisia pentru administrație publică și amenajarea teritoriului


	Corelare cu prevederile alin.(2) al art.1

	5. 
	
	2. La articolul 5, după alineatul (12) se introduc trei noi alineate, alin.(13)-(15), cu următorul cuprins:

„(13) Ocuparea temporară a terenurilor din fondul forestier național afectate de lucrări de înființare și extindere, respectiv de lucrări de reabilitare, modernizare, înlocuire și exploatare a sistemelor de utilități publice existente, prevăzute la art.1 alin.(2) lit.a)-c), având ca beneficiar o unitate administrativ-teritorială se face astfel:

a) aprobarea pentru ocuparea temporară a terenurilor forestiere se emite în condițiile art.39 alin.(2) din Legea nr.46/2008, republicată, cu modificările și completările ulterioare;

b) dreptul de trecere pentru utilitățile publice se emite pe toată durata existenței sistemelor de utilități publice, prin derogare de la prevederile art.39 alin.(2) din Legea nr.46/2008, republicată, cu modificările și completările ulterioare;

c) fără plata garanției pentru ocuparea temporară a terenurilor forestiere din fondul forestier național, prin derogare de la prevederile art.42 alin.(1) lit.a) din Legea nr.46/2008, republicată, cu modificările și completările ulterioare;

d) cu titlu gratuit pe toată durata de existență a sistemelor de utilități publice pe terenurile forestiere proprietate publică a statului și a unităților administrativ-teritoriale, prin derogare de la prevederile art.42 alin.(1) lit.b) din Legea nr.46/2008, republicată, cu modificările și completările ulterioare;

e) fără plata contravalorii pierderii de creștere determinate de exploatarea masei lemnoase înainte de vârsta exploatabilității tehnice pentru terenurile forestiere proprietate publică a statului și a unităților administrativ-teritoriale, prin derogare de la prevederile art.42 alin.(1) lit.c) din Legea nr.46/2008, republicată, cu modificările și completările ulterioare;

f) pentru terenurile forestiere aflate în proprietatea privată a persoanelor fizice și juridice, chiria și contravaloarea pierderii de creștere determinate de exploatarea masei lemnoase înainte de vârsta exploatabilității tehnice, datorate potrivit legii, se achită potrivit art.42 alin.(1) lit.b) și c) din Legea nr.46/2008, republicată, cu modificările și completările ulterioare.

(14) Lucrările de înființare și extindere, respectiv lucrările de reabilitare, modernizare, înlocuire și exploatare a sistemelor de utilități publice existente, prevăzute la art.1 alin.(2) lit.a)-c) având ca beneficiar o unitate administrativ-teritorială se pot realiza și prin scoaterea definitivă a terenurilor din fondul forestier național, cu compensare cu terenuri, conform art.37 alin.(3) din Legea nr.46/2008, republicată, cu modificările și completările ulterioare, la solicitarea beneficiarului. Scoaterea definitivă a terenurilor din fondul forestier național se face astfel:

a) fără plata taxei de scoatere definitivă a terenurilor din fondul forestier național, prin derogare de la prevederile art.41 alin.(1) lit.a) din Legea nr.46/2008, republicată, cu modificările și completările ulterioare;

b) fără plata contravalorii terenului și a pierderii de creștere determinate de exploatarea masei lemnoase înainte de vârsta exploatabilității tehnice pentru terenurile forestiere proprietate publică a statului și a unităților administrativ-teritoriale, prin derogare de la prevederile art.41 alin.(1) lit.b) și c) din Legea nr.46/2008, republicată, cu modificările și completările ulterioare;

c) pentru terenurile forestiere aflate în proprietatea privată a persoanelor fizice și juridice contravaloarea pierderii de creștere determinate de exploatarea masei lemnoase înainte de vârsta exploatabilității tehnice, datorate potrivit legii, se achită conform art.41 alin.(1) lit.c) din Legea nr.46/2008, republicată, cu modificările și completările ulterioare;

d) la dezafectarea lucrărilor de înființare și extindere și lucrările de reabilitare, modernizare, înlocuire, întreținere și exploatare a sistemelor de utilități publice existente, beneficiarul are obligația să redea terenurile în circuitul agricol sau silvic, după caz.

(15) Scoaterea definitivă și ocuparea temporară a terenurilor din fondul forestier național necesare realizării, dezvoltării, întreținerii și modernizării sistemelor de utilități publice, prevăzute la art.1 alin.(2) lit.a)-c), în vederea asigurării securității și sănătății oamenilor și animalelor, este permisă inclusiv pentru suprafețele cuprinse în zona de protecție strictă, zona de protecție integrală și zona de conservare durabilă a ariilor naturale protejate, rezervații naturale, precum și pentru suprafețele incluse în Catalogul național al pădurilor virgine și cvasivirgine din România ori care întrunesc criteriile și indicatorii pentru includerea în Catalogul național al pădurilor virgine și cvasivirgine din România.”


	3. La articolul 5, după alineatul (12) se introduc trei noi alineate, alin.(13)-(15) cu următorul cuprins:

„(13) Ocuparea temporară a terenurilor din fondul forestier național afectate de lucrări de înființare și extindere, respectiv de lucrări de reabilitare, modernizare, înlocuire și exploatare rețelelor de distribuție și transport a gazelor naturale și a sistemelor pentru serviciile de utilități publice existente, prevăzute la art.1 alin.(2) lit.a)-c) și f1), având ca beneficiar o unitate administrativ-teritorială se face astfel:

Autori: Grup PSD Comisia pentru industrii și servicii

Comisia pentru agricultură, silvicultură, industrie alimentară și servicii specifice

Comisia pentru administrație publică și amenajarea teritoriului

a) Nemodificat

b) Nemodificat

c) Nemodificat

d) Nemodificat

e) Nemodificat

f) Nemodificat

(14) Lucrările de înființare și extindere, respectiv lucrările de reabilitare, modernizare, înlocuire și exploatare a sistemelor pentru serviciile de utilități publice existente, prevăzute la art.1 alin.(2) lit.a)-c) și f1), având ca beneficiar o unitate administrativ-teritorială se pot realiza și prin scoaterea definitivă a terenurilor din fondul forestier național, cu compensare cu terenuri, conform art.37 alin.(3) din Legea nr.46/2008, republicată, cu modificările și completările ulterioare, la solicitarea beneficiarului. Scoaterea definitivă a terenurilor din fondul forestier național se face astfel:

Autori: Grup PSD Comisia pentru industrii și servicii

Comisia pentru agricultură, silvicultură, industrie alimentară și servicii specifice

Comisia pentru administrație publică și amenajarea teritoriului

a) Nemodificat

b) Nemodificat

c) Nemodificat

d) Nemodificat

(15) Scoaterea definitivă și ocuparea temporară a terenurilor din fondul forestier național necesare realizării, dezvoltării, întreținerii, înlocuirii și modernizării sistemelor pentru serviciile de utilități publice, prevăzute la art.1 alin.(2) lit.a)-c) și f1), în vederea asigurării securității și sănătății oamenilor și animalelor, este permisă inclusiv pentru suprafețele cuprinse în zona de conservare durabilă a ariilor naturale protejate, rezervații naturale. În situația în care zona de conservare durabilă sau rezervație naturală se suprapune cu un sit Natura 2000, se va asigura respectarea legislației comunitare în domeniul protecției mediului, respectiv evaluarea impactului asupra mediului și evaluarea adecvată.”

Autori: Grup PSD Comisia pentru industrii și servicii

Comisia pentru agricultură, silvicultură, industrie alimentară și servicii specifice

Comisia pentru administrație publică și amenajarea teritoriului


	

	6. 
	Art.13. - (4) Activitățile de producere, transport, distribuție și furnizare a energiei termice sunt supuse licențierii, reglementării și controlului A.N.R.E.
	
	4. La articolul 13, alineatul (4) se modifică și va avea următorul cuprins:

„(4) Activitățile de producere, transport, distribuție și furnizare a energiei termice, distribuție și furnizare gaze naturale sunt supuse licențierii, reglementării și controlului A.N.R.E.”
Autori: Grup PSD Comisia pentru industrii și servicii

Comisia pentru agricultură, silvicultură, industrie alimentară și servicii specifice

Comisia pentru administrație publică și amenajarea teritoriului


	Corelare cu prevederile alin.(2) al art.1.

	7. 
	Art.38. - (1) Acordarea licențelor pentru furnizarea/prestarea serviciilor de utilități publice intră în sfera de competență a autorităților de reglementare competente, după cum urmează: 

b) A.N.R.E. - pentru serviciul prevăzut la art. 1 alin. (2) lit.d);
	
	5. La articolul 38 alineatul (1), litera b) se modifică și va avea următorul cuprins: 

„b) A.N.R.E. - pentru serviciul prevăzut la art.1 alin.(2) lit.d) și f1);”
Autori: Grup PSD Comisia pentru industrii și servicii

Comisia pentru agricultură, silvicultură, industrie alimentară și servicii specifice

Comisia pentru administrație publică și amenajarea teritoriului


	Corelare cu prevederile alin.(2) al art.1.

	8. 
	Art.42. - (1) Utilizatorii beneficiază de furnizarea/prestarea unui serviciu de utilități publice: 


	
	6. La articolul 42, partea introductivă a alineatului (1) se modifică și va avea următorul cuprins: 

„(1) Utilizatorii beneficiază de furnizarea/prestarea unui serviciu de utilități publice, cu excepția serviciului public de alimentare cu gaze naturale:”
Autori: Grup PSD Comisia pentru industrii și servicii

Comisia pentru agricultură, silvicultură, industrie alimentară și servicii specifice

Comisia pentru administrație publică și amenajarea teritoriului


	Corelare cu alin.(1) al art.13.

	9. 
	
	
	7. La articolul 42, după alineatul (1) se introduce un nou alineat, alin.(11), cu următorul cuprins: 

„(11) Utilizatorii beneficiază de furnizarea/prestarea serviciului public de alimentare cu gaze naturale, conform legii speciale.”
Autori: Grup PSD Comisia pentru industrii și servicii

Comisia pentru agricultură, silvicultură, industrie alimentară și servicii specifice

Comisia pentru administrație publică și amenajarea teritoriului
	Corelare cu alin. (1) al art.13.

	10. 
	Art.51. - (2) Dreptul la grevă în sfera serviciilor de utilități publice vitale - alimentarea cu apă, canalizarea și epurarea apelor uzate, salubrizarea, alimentarea cu energie termică, iluminatul public și transportul public - este supus restricțiilor aplicabile ramurilor de activitate în care nu se poate declara grevă cu întreruperea totală a activității. În timpul conflictelor de muncă deschise și pe perioada soluționării acestora se asigură respectarea principiului continuității serviciului și al serviciului minim și se iau măsuri pentru asigurarea exploatării și funcționării în siguranță a sistemelor și pentru evitarea accidentelor cu impact ecologic sau asupra sănătății populației.
	
	8. La articolul 51, alineatul (2) se modifică și va avea următorul cuprins: 

„Art.51. - (2) Dreptul la grevă în sfera serviciilor de utilități publice vitale - alimentarea cu apă, canalizarea și epurarea apelor uzate, salubrizarea, alimentarea cu energie termică, alimentarea cu gaze naturale, iluminatul public și transportul public - este supus restricțiilor aplicabile ramurilor de activitate în care nu se poate declara grevă cu întreruperea totală a activității. În timpul conflictelor de muncă deschise și pe perioada soluționării acestora se asigură respectarea principiului continuității serviciului și al serviciului minim și se iau măsuri pentru asigurarea exploatării și funcționării în siguranță a sistemelor și pentru evitarea accidentelor cu impact ecologic sau asupra sănătății populației.”

Autori: Grup PSD Comisia pentru industrii și servicii

Comisia pentru agricultură, silvicultură, industrie alimentară și servicii specifice

Comisia pentru administrație publică și amenajarea teritoriului
	Conformare cu obligațiile ce privesc sfera serviciilor publice de utilități vitale.

Tratament nediferențiat față de ceilalți operatori din sfera serviciilor publice de utilități vitale.

